ગોવામાં શરૃ થયેલ ૪૮મો ભારતીય આંતરરાષ્ટ્રીય ફિલ્મ મહોત્સવ ( આઇએફએફઆઇ) પણ અગાઉના ફિલ્મોત્સવની માફક વિવાદથી મુક્ત રહી શક્યો નથી. અગાઉ દિલ્હી, મુંબઇ જેવા અલગ અલગ મહાનગરમાં યોજાતો આ ફિલ્મોત્સવ છેલ્લા કેટલાંક વર્ષોથી ગોવામાં યોજાય છે તો તેનું કારણ વિશ્વમાં ભારતના આ આંતરરાષ્ટ્રીય ફિલ્મોત્સવની આગવી ઓળખ ઊભી કરવાનું રહ્યું છે. પરંતુ વર્ષોના પ્રયાસ પછી પણ તેમાં બહુ સફળતા મળી હોય એવું કહી શકાય તેમ નથી. કાન ફિલ્મોત્સવની માફક ગોવાના ફિલ્મોત્સવની આંતરરાષ્ટ્રીય સ્તરે કેટલી નોંધ લેવાય છે એ એક સવાલ છે. જો કે તેની પાછળ અનેક કારણો અને પરિબળો જવાબદાર હશે. ગોવાની રાજ્ય સરકાર હવે ત્યાં કાયમી ધોરણે નિશ્ચિત બનેલા ફિલ્મોત્સવના આયોજનની સુવિધા માટે અલાયદું મલ્ટિપ્લેક્સ સિનેમા સાથેનું વિશાળ કોમ્પ્લેક્સ નિર્માણ કરવા જઇ રહી છે. રાજ્યના મુખ્યપ્રધાન મનોહર પરિકરે ફિલ્મોત્સવના ઉદઘાટન સમારોહમાં